
Ultrarövid impulzusú lézersugár alkalmazása mintázat kialakítására szerszámacélok felületén

Dolgozatom középpontjában az ultrarövid impulzusú lézertechnológia áll, amelynek segítségével szerszámacél felületén súrlódási viszonyokat módosító szabályos mintázatokat hozok létre. Célom az ultrarövid impulzusú lézersugár és az anyag kölcsönhatásának megértése, valamint a létrehozott felületi mintázatok hatásainak és anyag szerkezeti változásainak vizsgálata a legmodernebb mérési módszerek alkalmazásával. Dolgozatom témája a technológiai fejlődés és az anyagtechnológia szempontjából is releváns, amely a Miskolci Egyetem Fémtani Képlékenyalakítási és Nanotechnológiai Intézetben zajló OTKA pályázat részét képezi.



